LTFไร้ทิศทางช้อนซื้อ-รอดู1,100เอาอยู่
&#8220;กสิกรไทย&#8221; เผยนักลงทุนยังไม่กล้าซื้อ LTFRMF กังวลกรีซ ลูกค้า &#8220;ทหารไทยกรุงไทย&#8221; เริ่มเก็บ คาดดัชนี 1,100 จุดเอาอยู่
22 พ.ค. 2555

“กสิกรไทย” เผยนักลงทุนยังไม่กล้าซื้อ LTFRMF กังวลกรีซ ลูกค้า “ทหารไทยกรุงไทย” เริ่มเก็บ คาดดัชนี 1,100 จุดเอาอยู่
นายประเสริฐ ขนบธรรมชัย รองกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย กล่าวว่า ในช่วงนี้ยังไม่เห็นแรงซื้อกองทุนรวมหุ้นระยะยาว (LTF) กองทุนรวมเพื่อการเลี้ยงชีพ (RMF) และกองทุนหุ้น เข้ามามากกว่าปกติ
“เวลาหุ้นขาลงมักจะมีแรงซื้อกองทุนหุ้นเข้ามา เช่น เมื่อเดือน มี.ค.เม.ย. ที่ตลาดหุ้นตกก็มีคนเข้ามาซื้อแต่ไม่มาก แต่รอบนี้ยังไม่เห็นแรงซื้อ เชื่อว่านักลงทุนจะรอดูสถานการณ์ในประเทศกรีซก่อน” นายประเสริฐ กล่าว
สำหรับการลงทุนของ บลจ.กสิกรไทย นั้น ได้ชะลอการซื้อหุ้นไว้เหมือนกัน แต่ไม่ได้ถือเงินสดมากขึ้นกว่าปกติ โดยมองว่าดัชนีระดับ 1,100 จุด น่าสนใจ แต่ต้องเลือกรายตัว
นายสมจินต์ ศรไพศาล กรรมการผู้จัดการ บลจ.ทหารไทย ในฐานะนายกสมาคมบริษัทจัดการลงทุน กล่าวว่า ในช่วงที่หุ้นปรับฐานลงมาเริ่มมีนักลงทุนเข้ามาทยอยซื้อกองทุน LTF บ้างแล้ว
ด้าน บลจ.กรุงไทย เปิดเผยว่า นักลงทุนได้เริ่มซื้อกองทุน LTF และ RMF ที่ลงทุนในหุ้นแล้ว แม้จะมีนักลงทุนขายออกไปเมื่อครบการลงทุน 5 ปี แต่โดยยอดตั้งแต่ต้นเดือน พ.ค. จนปัจจุบันมีเม็ดเงินสุทธิ 22 ล้านบาท
ผู้จัดการกองทุนแห่งหนึ่ง กล่าวว่า ตลาดหุ้นไม่น่าจะลงลึก ภายในเดือน พ.ค.นี้แรงขายน่าจะชะลอลง หลังจากกลุ่ม จี8 ไม่ต้องการให้กรีซออกจากกลุ่มประเทศใช้เงินยูโร เพราะตลาดจะเกิดความวุ่นวายมากขึ้นไปอีก เชื่อว่าเมื่อนักลงทุนเลิกตื่นตระหนกก็จะกลับมาลงทุนในตลาดหุ้นใหม่
นอกจากนี้ การที่หุ้นไทยปรับตัวขึ้นมามากจึงถูกขายทำกำไร แต่เชื่อว่าดัชนี 1,100 จุด น่าจะรับอยู่ ซึ่งนักลงทุนสถาบันก็ขายน้อยลงและรอดูทิศทางตลาดหลังจากลดสัดส่วนถือหุ้นเพื่อถือเงินสดไปก่อนหน้านี้แล้ว